smcproject/ml-wiki-sentences huggingface dataset:
ബെലിടങിൻറെ കിഴക്ക് ഭാഗത്ത് പവിഴപ്പുറ്റുകളും മോൺടാരൻ ദ്വീപുകൾ എന്നറിയപ്പെടുന്ന ഒരു കൂട്ടം ദ്വീപുകളും ബെലിടങിൻറെ വടക്കുകിഴക്കൻ തീരങ്ങളിൽ 40 നോട്ടിക്കൽ മൈൽ വരെ നീണ്ടുകിടക്കുന്നു.
കരിമിഡ സമതലത്തിന്റെ കിഴക്ക് ഭാഗത്തായി സ്ഥിതി ചെയ്യുന്ന കരിമിഡ ദ്വീപുകൾ, ബോർണിയോയുടെ പടിഞ്ഞാറൻ തീരത്ത് നിന്ന് മജദ്വീപിലെ തെക്കുപടിഞ്ഞാറും ബെലിടങിൻറെ വടക്ക് കിഴക്കും ആണ് കിടക്കുന്നത്.
ഈ ദ്വീപിലെ പവിഴപ്പുറ്റുകളുടെ സാന്നിധ്യം പ്രധാന നാവിഗേഷൻ ചാനലിന്റെ വീതി 45 നോട്ടിക്കൽ മൈൽ (52 കി.മീ. 83 കിലോമീറ്റർ) കുറയുന്നു.
ഈ പ്രധാന ഫെയർവേയ്ക്ക് പുറത്ത് കരിമിഡ ദ്വീപുകളുടെ കിഴക്ക് വശത്തായി നിരവധി നാവിഗേഷൻ ചാനലുകൾ കാണപ്പെടുന്നു.
കപുവാസ് , കെന്ദവംഗൻ, പവൻ, ബോർണിയോയിലെ സംബസ് എന്നീ നദികളും കൂടാതെ സുമാത്രയിലെ ബാരുമൻ , മുസി നദി എന്നിവയും കടലിടുക്കിലേയ്ക്ക് ഒഴുകുന്നു.
ചരിത്രം 1917-ലെ കടലിടുക്കിലെ നൌട്ടിക്കൽ ചാർട്ട്, യുണൈറ്റഡ് സ്റ്റേറ്റ്സ് ഹൈഡ്രോഗ്രാഫിക് ഓഫീസ് പ്രസിദ്ധീകരിച്ചത്.
18-ഉം 19-ഉം നൂറ്റാണ്ടുകളിൽ കാരമട്ട പാസേജിൽ ബ്രിട്ടീഷ് നാവികർക്ക് അതു പരിചിതമായിരുന്നു.
1811-ലെ ജാവയുടെ അധിനിവേശത്തിനു വേണ്ടി ബ്രിട്ടീഷ് കപ്പൽ വഴിയായിരുന്നു ഇത്.
ഡച്ച് ഈസ്റ്റ് ഇൻഡീസിന്റെ ഭാഗമായിരുന്നപ്പോൾ മലാക്കയിലെ ബ്രിട്ടീഷ് അടിത്തറയിൽ നിന്നും ജാവ ദ്വീപിന് കപ്പൽ കയറുകയും ചെയ്തു.
തുടക്കത്തിൽ, ബ്രിട്ടീഷുകാർക്ക് കടലിടുക്കിൻറെ പ്രായോഗികതയെക്കുറിച്ച് ഉറപ്പില്ലായിരുന്നു.
ബോർണിയോക്ക് വടക്കോട്ട് മക്കസാർ കടലിടുക്ക് വഴി വടക്കുകിഴക്കൻ ഭാഗത്തേക്കും വടക്ക് കിഴക്കോട്ട് സഞ്ചരിക്കുന്നതിന് ധൈര്യപ്പെട്ടിരുന്നില്ല.
പിന്നീട് സർ തോമസ് സ്റ്റാംഫോർഡ് റാഫ്ലേസിന്റെ ഒരു റിപ്പോർട്ടിൽ മലാക്കയിലെ ഒരു ബ്രിട്ടീഷ് ഓഫീസർ, കരിമിഡ റൂട്ട് ഉപയോഗിക്കാൻ ശുപാർശ ചെയ്യുകയും അദ്ദേഹം അതിനെ പരിഗണിക്കുകയും ചെയ്തു.
ആ വർഷം നടന്ന യാത്രയിൽ വടക്കുകിഴക്കൻ ഭാഗത്തേക്കാൾ ദുഷിച്ച അപകടങ്ങൾ കുറവാണെന്നായിരുന്നു അദ്ദേഹം കണക്കാക്കിയിരുന്നത്.
ഈ യാത്ര ബ്രിട്ടീഷുകാർ ഒരു മാസമോ ആറ് ആഴ്ചയിലുടനീളമോ എടുക്കുമെന്ന് റാഫ്ലേസ് കണക്കാക്കിയിരുന്നു.
ബ്രിട്ടീഷ് ഗവർണർ ജനറൽ ഓഫ് ലോർഡ് മിൻറോ ചില നാവിക ഉദ്യോഗസ്ഥരുടെ എതിർപ്പിനെ അവഗണിച്ച് റാഫേലിന്റെ നിർദ്ദേശം എടുക്കാൻ തീരുമാനിച്ചത്.
100 ലധികം കപ്പലുകളും 11,000 സൈനികരെ കൊണ്ടു സഞ്ചരിച്ച കപ്പലുകളും 1811 ജൂൺ 11 നും 18 നും ഇടക്ക് മലാകയിൽ നിന്ന് പുറപ്പെട്ടു.
ജുൺ തീരത്ത് ഒരു മൃദുസമീപപര്യടനത്തിനുശേഷം ജുമയുടെ തീരത്ത് എത്തി.
മിൻറോ, റാഫ്ലേസ് പുറപ്പെട്ടു ആറ് ആഴ്ചകൾക്കുശേഷം, ഒരു മൃദു യാത്രയ്ക്കുശേഷം ജൂലൈ 30 ന് ജാവ തീരത്ത് എത്തിച്ചേർന്നു.
അവലംബം ബിബ്ലിയോഗ്രഫി {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite journal }} : Invalid | ref=harv ( help )
കരിമ്പ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Karimba കരിമ്പ കരിമ്പ 10°55′10″N 76°32′29″E ﻿ / ﻿ 10.9193228°N 76.5414906°E ﻿ / 10.9193228; 76.5414906 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല പാലക്കാട് വില്ലേജ് {{{വില്ലേജ്}}} താലൂക്ക്‌ ബ്ലോക്ക് മണ്ണാർക്കാട് നിയമസഭാ മണ്ഡലം ലോകസഭാ മണ്ഡലം ഭരണസ്ഥാപനങ്ങൾ ഗ്രാമപഞ്ചായത്ത് ‌ പ്രസിഡന്റ് ജയശ്രീ സി കെ-പ്രസിഡന്റ്‌‍ വൈസ് പ്രസിഡന്റ് സെക്രട്ടറി വിസ്തീർണ്ണം 69.22 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 22483 ജനസാന്ദ്രത 325/ ച.
മീ കോഡുകൾ • തപാൽ • ടെലിഫോൺ 678597, 678596 +91-4924 246236 സമയമേഖല UTC +5:30 പ്രധാന ആകർഷണങ്ങൾ മീൻവല്ലം വെള്ളച്ചാട്ടം അവലംബം ‍
പാലക്കാട് പട്ടണത്തിൽ നിന്നും ഏകദേശം 20 കിലോമീറ്റർ അകലെ പാലക്കാട് - കോഴിക്കോട് ദേശീയ പാതയോട് ചേർന്ന് സ്ഥിതി ചെയ്യുന്ന ഒരു ഗ്രാമപഞ്ചായത്ത് ആണു കരിമ്പ .
പ്രശസ്തമായ കല്ലടിക്കോടൻ മലനിരകൾ ഈ ഗ്രാമത്തിലാണ്‌.
മീൻ‌വല്ലം വെള്ളച്ചാട്ടം കല്ലടിക്കോട് മലയിലാണ്‌.
മീൻവല്ലം ചെറുകിട ജലവൈദ്യുതപദ്ധതി കരിമ്പ പഞ്ചായത്തിൽ ആണ്.
അതിരുകൾ വടക്ക് : മാച്ചാംതോട് വെള്ളാതോട് കിഴക്ക് : കല്ലടിക്കോടൻ മല തെക്ക് : കാഞ്ഞിക്കുളം ചെക്ക് പോസ്റ് പടിഞ്ഞാറ് : സത്രംകാവ്പുഴ കാരാകുർശ്ശി, കടമ്പഴിപ്പുറം ഗ്രാമ പഞ്ചായത്തുകൾ.
അഗളി , തച്ചമ്പാറ , കാരാകുർശ്ശി , കടമ്പഴിപ്പുറം , കോങ്ങാട് , മുണ്ടൂർ , മലമ്പുഴ എന്നിവയാണു കരിമ്പ പഞ്ചായത്തിനോട് ചേർന്നു കിടക്കുന്ന മറ്റു ഗ്രാമപഞ്ചായത്തുകൾ.
കരിമ്പ പഞ്ചായത്തിൽ 17 വാർഡുകളാണുള്ളത്.
അത് താഴെ പറയുന്നവ ആണ്.
കപ്പടം മൂന്നേക്കർ വാക്കോട് കല്ലടിക്കോട് കളിപറമ്പ് കൂരിക്കുന്ന് ചൂരക്കൊട് പറക്കാട് മേലേമഠം കാഞ്ഞിരാനി കൊറ്റിയോട് വെട്ടം ചെറുള്ളി പനയംപാടം ചെമ്പൻതിട്ട ഇടക്കുറിശ്ശി പാലളം ചരിത്രം
1964 ലാണ് കരിമ്പ ഗ്രാമപ്പഞ്ചായത്ത് രൂപവത്കരിക്കപ്പെട്ടത്.
ആദ്യത്തെ പ്രസിഡന്റ് കെ. കുഞ്ചുമൂത്താൻ.
പഴയ മലബാർ ജില്ലയിലെ വള്ളുവനാട് താലൂക്കിൽ പെടുന്നതാണു കരിമ്പ ഗ്രാമം.
സ്വദേശി പ്രസ്ഥാനം, അയിത്തോച്ചാടനം തുടങ്ങിയ പ്രവർത്തനങ്ങളിൽ ദേശീയ സ്വാതന്ത്ര്യ സമര പ്രസ്ഥാനം രൂപപ്പെട്ട കാലത്തുതന്നെ അതിലാകൃഷ്ടരായി ത്യാഗം സഹിച്ചവർ കരിമ്പ ഗ്രാമത്തിലുണ്ട്.
ടി. ആർ. കൃഷ്ണസ്വാമി അയ്യർ , ചെന്ത്രാനി പത്മനാഭൻ നായർ, കൊങ്ങശ്ശേരി വിജയരാഘവൻ മേനകത്ത് അള്ളംമ്പാടത്ത് ദാമോദരപ്പണിക്കർ ,എടക്കുറുശ്ശി അബ്ദുറഹിമാൻ മൊല്ല, മേനകത്ത് ലക്ഷ്മിക്കുട്ടിയമ്മ, സുബ്രമഹ്ണ്യൻ ഗുപ്തൻ എന്നിവർ അതിൽ പ്രധാന പങ്കുവഹിച്ചവരാണ്.
തുപ്പനാട് പാലം ഭാഗികമായി പൊളിച്ചത് പ്രധാനപ്പെട്ട സംഭവമാണ്.
ആദ്യകാല സ്വാതന്ത്ര്യ സമര സേനാനിയായിരുന്ന ചെന്ത്രാനി പത്മനാഭൻ നായർ ക്വിറ്റ് ഇന്ത്യാ സമരത്തിന്റെ ആഹ്വാനമുൾക്കൊണ്ട് കോളേജ് വിട്ടിറങ്ങുകയും കോളേജിൽ നിന്നു പുറത്താക്കപ്പെടുകയും ചെയ്തു സാമൂഹ്യ രാഷ്ട്രീയ സാംസ്ക്കാരിക പ്രസ്ഥാനങ്ങൾ
സമീപകാലത്ത്ക ഭാരതീയജനതാ പാർട്ടിക്ക് ശക്തമായ സ്വാധീനംഉണ്ടായി ,  പാർട്ടി, ഖിലാഫത്ത് പ്രസ്ഥാനം ,ആർ.
എസ്. എസ്.എന്നിവ ഈ പഞ്ചായത്തിൽ വികാസം പ്രാപിച്ചിരുന്നു.
അള്ളംമ്പാടം ഗേൾസ് സ്കൂൾ, പനയംപാടം ഹയർ എലിമെന്ററി സ്കൂൾ എന്നിവ പ്രധാനപ്പെട്ട വിദ്യാഭ്യാസ സ്ഥാപനങ്ങളായിരുന്നു.
കൃഷ്ണൻ എഴുത്തച്ഛൻ കുടിപ്പള്ളിക്കൂടം നടത്തിയിരുന്നു.
എക്കൽമണ്ണ് തുപ്പനാട് പുഴയുടെ വശങ്ങളിലും തോടുകൾക്കരികിലും കണ്ടുവരുന്നു.
ചെങ്കല്ലു കലർന്ന മണ്ണാണ് കുന്നിൻ ചെരുവുകളിൽ കാണപ്പെടുന്നത്.
കല്ലടിക്കോടൻ മലയുടെ താഴ്‌വരകളിൽ കറുത്ത ഫലഭൂയിഷ്ഠമായ മലമണ്ണ് കണ്ടുവരുന്നു.
താഴ്‌വരകളും പാറക്കെട്ടുകളും നിറഞ്ഞതാണ് പഞ്ചായത്തിന്റെ ഭൂപ്രകൃതി.
സാമാന്യം നല്ല മഴ ലഭിക്കുന്ന ഭൂപ്രദേശമാണ് കരിമ്പ.
കനാലുകളെയും തോടുകളെയും ആശ്രയിച്ചാണ് ജലസേചനം.
പ്രതിവർഷം ശരാശരി 2700 സെ.
മി. മഴ ലഭിക്കുന്നു ആരാധനാലയങ്ങൾ/തീർത്ഥാടന കേന്ദ്രങ്ങൾ
കരിമ്പ പഞ്ചായത്തിലെ മുഖ്യ ആരാധനാലയങ്ങളാണു കല്ലടിക്കോട് അയ്യപ്പൻ കാവ്.
കല്ലടികോട് കാട്ടുശേരി അയ്യപ്പക്ഷേത്രം പാലക്കാട്‌ - മണ്ണാർക്കാട് ദേശീയപാത 213-ൽ വലിയ ക്ഷേത്രം എന്ന് തന്നെ പറയാം ഇവിടെ ധനുമാസം ൧-നു നടക്കുന്ന താലപ്പൊലി മഹോത്സവം വളരെ പ്രസിദ്ധമാണ് പൂർണ പുഷ്ക്കലമാരോടുകൂടിയ പ്രതിഷ്ഠയായതിനാൽ ഇവിടെ വിവാഹങ്ങൾ നടത്താറുണ്ട്‌.
ഈ ക്ഷേത്രത്തിലേയ്ക്ക് എത്തിച്ചേരാൻ പാലക്കാടു നിന്നും മണ്ണാർക്കാട്, കോഴിക്കോട് ബസ്സിൽ കയറി അയ്യപ്പൻ കാവ്‌ സ്റ്റോപ്പിൽ ഇറങ്ങേണ്ടതാണ്.
സത്രം കാവ്, അയ്യപ്പൻ കോട്ട എന്നീ ഹിന്ദു ദേവാലയങ്ങളും പള്ളിപ്പടിയിലേയും തുപ്പനാട്ടിലേയും മുസ്ലിം പള്ളീകൾ,പള്ളിപ്പടിയിലേയും മാച്ചാംതോട്ടിലേയും ക്രിസ്ത്യൻ പള്ളികൾ എന്നിവയും.
വളരെ പുരാതനമായ അയ്യപ്പൻ കുളം മോടി പിടിപ്പിക്കുകയും കാലഹരണപ്പെട്ടുപോയ അയ്യപ്പൻ ക്ഷേത്രം പുനരുദ്ധരിക്കുകയും ചെയതത് ഈ നൂറ്റാണ്ടിന്റെ ആദ്യത്തിലാണ്.
വേട്ടയ്ക്കൊരു മകൻ ക്ഷേത്രത്തിന്റെയും കോട്ടയുടെയും അവശിഷ്ടങ്ങൾ കോലോത്തും പള്ളിയാർ ഭാഗത്തും കാണാം.
അവലംബം ↑ http://www.lsg.kerala.gov.in/pages/lb_general_info.php?intID=5 ID=835 ln=ml ↑ http://www.lsg.kerala.gov.in/pages/lb_general_info.php?intID=5 ID=835 ln=ml
കരിമാറൻ കാട ഇംഗ്ലീഷ് വിലാസം https://ml.wikipedia.org/wiki/Rain_Quail
കരിമാറൻ കാട (ആൺ)
തെക്കൻ ഏഷ്യയിൽ കാണപ്പെടുന്ന ഒരിനം പക്ഷിയാണ് കരിമാറൻ കാട .
ഇംഗ്ലീഷിൽ Rain Quail എന്നും Blackbrested Quail എന്നും അറിയപ്പെടുന്ന ഇവയുടെ ശാസ്ത്രനാമം Coturnix Coromandelica എന്നാണ്.
തടിച്ചുരുണ്ട ശരീര പ്രകൃതിയുള്ള പക്ഷിയുടെ ഉപരിഭാഗം തവിച്ചുനിറമാണ്.
ഇതിൽ വെള്ള നിറത്തിലുള്ള ചെറിയ വരകൾ കാണാം.
കൂടാതെ ഇരുണ്ട തവിട്ടുനിറത്തിലും കറുത്ത നിറത്തിലുമുള്ള വരകളുണ്ട്.
അടിവശം ചെമ്മണ്ണിന്റെ നിറമാണ്.
വീതിയുള്ള കറുത്ത വരകളും പിൻകഴുത്തു വരെയെത്തുന്ന വെളുത്ത കൺപുരികം വളരേ വ്യക്തമായി കാണാം.
തൊണ്ടയ്ക്കു താഴെ നല്ല കറുപ്പ് നിറം.
ഇതിനെ മുറിച്ചുകൊണ്ടുള്ള വെള്ള പട്ടയും കാണാം.
പിടയുടെ തൊണ്ടയിലെ കറുപ്പും വെള്ള പട്ടയും  ഇല്ലെന്നൊഴിച്ചാൽ പൂവനുമായി മറ്റു വ്യത്യാസങ്ങളില്ല.
കേരളത്തിലിപ്പോൾ വളരേ അപൂർവമായും എന്നാൽ മുൻകാലങ്ങളിൽ ഇടയ്ക്കിടെ കണ്ടുവന്നിരുന്ന പക്ഷിയാണിത്.
പുൽമേടുകളിലും കൃഷിയിടങ്ങളോടു ചേർന്ന പൊന്തക്കാടുകളിലും കാണപ്പെടുന്നു.
എന്നാൽ ഇവയെ എളുപ്പത്തിൽ കണ്ടെത്തുകയെന്നത് വിഷമം പിടിച്ച കാര്യമാണ്.
പക്ഷിനിരീക്ഷകരാണെങ്കിൽപോലും ക്ഷമയും സൂക്ഷ്മനിരീക്ഷണ പാടവമുള്ളവർക്ക് ഇവയെ കണ്ടെത്താൻ കഴിയും.
മധ്യപാക്കീസ്ഥാനിലും ഇന്ത്യയിലെ ഗംഗാതടങ്ങളിലും ശ്രീലങ്കയിലും കാണുന്നതായും പറയപ്പെടുന്നു.
തണുപ്പു കാലങ്ങളിലാണ് ഇവയെ ഇന്ത്യയുടെ തെക്കൻ ഭാഗങ്ങളിൽ കാണാറുള്ളത്.
തറയിൽ വീണുകിടക്കുന്ന പുൽവിത്തുകളും ധാന്യങ്ങളുമാണ് ഇവയുടെ ആഹാരം.
പുല്ലുകൾക്കിടയിലും കുറ്റിക്കാടുകൾക്കിടയിലും സഞ്ചരിച്ച് ആഹരിക്കുന്നതിനിടയിൽ ശത്രുക്കളെയും മറ്റും സാന്നിധ്യമറിഞ്ഞാൽ പെട്ടെന്ന് പറന്നുയർന്ന് കുറച്ചു ദൂരം ചെന്ന് വീണ്ടും പുല്ലുകൾക്കിടയിലോ, പൊന്തകൾക്കിടയിലോ ഓടിയൊളിക്കുകയാണ് ചെയ്യുക.
ഇത്തരത്തിൽ പെട്ടെന്ന് പറന്നുയരുന്ന പക്ഷിയെ കണ്ടാൽ നമ്മുടെ കാലിനടിയിൽനിന്നാണോ പറന്നതെന്ന് ഒരുവേള ആരും സംശയിച്ചുപോകും.
മാർച്ച് മുതൽ ഒക്ടോബർ വരെ ഉള്ള കാലമാണ് ഇവയുടെ പ്രജനനകാലം.
സാധാരണ ആറ് മുതൽ എട്ട് മുട്ടകൾ വരെ ഇടാറുണ്ട് അവലംബം
http://orientalbirdimages.org/search.php?
Bird_ID=129 Bird_Image_ID=44422 Bird_Family_ID= p=4%7C Archived 2015-10-29 at the Wayback Machine .
ദക്ഷിണേന്ത്യയിലെ അപൂർവ പക്ഷികൾ- സി. റഹിം, ചിന്ത പബ്ളിഷേഴ്സ്
Birds of kerala- Salim Ali – page 147 BirdLife International (2004).
Coturnix coromandelica .
Retrieved on 06 May 2006.
കരിമുട്ടം ദേവി ക്ഷേത്രം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കായംകുളം കരിമുട്ടം ദേവി ക്ഷേത്രം മധ്യ തിരുവിതാംകൂറിലെ പ്രധാന കളരി ദേവതാ ക്ഷേത്രമായ കരിമുട്ടം ദേവി ക്ഷേത്രം കായംകുളം നഗരഹൃദയത്തിൽ നിന്നും 3 KM വടക്ക് കിഴക്കായി സ്ഥിതി ചെയ്യുന്നു.
ഉഗ്രമൂർത്തിയായ ഭദ്രകാളി നാല് കരകളുടെ ദേശ ദേവതയായി ഇവിടെ കുടികൊള്ളുന്നു എന്നാണ് സങ്കല്പം.
മാർത്താണ്ഡവർമ്മ വേണാട് എന്ന ചെറു രാജ്യത്തിൻ്റെ അതിർത്തികൾ വികസിപ്പിച്ച് തിരുവിതാംകൂർ സ്ഥാപിക്കുന്നതിന് മുമ്പ് ഇവിടുത്തെ അറിയപ്പെടുന്ന നാട്ടുരാജ്യമായിരുന്നു കായംകുളം.
ധീരന്മാരും ശൂരന്മാരുമായ പടയാളികളും തങ്ങളുടേതായ യുദ്ധമുറകളും സ്വായത്തമാക്കിയിരുന്ന കായംകുളം രാജ്യത്തിന് ശത്രുക്കളെ പരാജയപ്പെടുത്തുവാൻ സ്വന്തമായി രൂപകല്പന ചെയ്ത ആയുധങ്ങളും ഉണ്ടായിരുന്നു.
ആ സമയത്തെ നാട്ടുരാജ്യങ്ങളിലെ പടയാളികൾ ഒരു വശം മാത്രം മൂർച്ചയുളള വാളുകൾ ശത്രുക്കൾക്കെതിരെ പ്രയോഗിക്കുന്ന വേളയിൽ തിരിഞ്ഞും മറിഞ്ഞും ഉപയോഗിക്കുവാൻ സാധിക്കുന്ന ഇരുതല മൂർച്ചയുള്ള വാൾ കായംകുളം പടയാളികളുടെ പ്രത്യേകതയായിരുന്നു.
ഇപ്രകാരം അഭ്യാസമിടുക്കും ധൈര്യവുമുള്ള പടയാളികളെ പരിശീലിപ്പിക്കുന്നതിനായുള്ള കളരികൾ കായംകുളം രാജാക്കന്മാർ നാട്ടിൽ പല ഭാഗത്തും സ്ഥാപിച്ചിരുന്നു.
ഇങ്ങനെ വടക്ക് തൃക്കുന്നപ്പുഴ മുതൽ തെക്ക് കന്നേറ്റി വരെയും കിഴക്ക് പന്തളം മുതൽ പടിഞ്ഞാറ് അറബിക്കടൽ വരെയും വ്യാപിച്ച് കിടന്ന കായംകുളം രാജ്യത്തിൻ്റെ ഏറ്റവും പ്രധാന കളരിയായിരുന്നു കരിമുട്ടം കളരി.
വെറും ഒരു കളരി എന്നതിലുപരി ഉഗ്രമൂർത്തിയായ ഭദ്രകാളിയെ മാതൃ സങ്കല്പത്തിൽ അമ്മ തമ്പുരാട്ടിയായി പ്രതിഷ്ഠിച്ച് ആരാധിച്ചിരുന്ന ഒരു ക്ഷേത്ര സങ്കേതം കൂടിയായിരുന്നതുകൊണ്ട് തന്നെ കളരിമുറ്റം എന്നത് ലോപിച്ച് കരിമുട്ടം എന്ന് ആയതാണെന്നും പറയപ്പെടുന്നുണ്ട്.
എന്തായാലും അതിപുരാതനമായ ഒരു ക്ഷേത്ര സങ്കേതം തന്നെയാണ് കരിമുട്ടം ക്ഷേത്രം എന്ന് നിസംശയം പറയാം.
രാജവംശവുമായി അഭേദ്യമായ ബന്ധം പുലർത്തി വന്നിരുന്ന കളരി സങ്കേതം എന്ന നിലയിൽ അളവറ്റ ഭൂസമ്പത്ത് ഉണ്ടായിരുന്ന ക്ഷേത്രം പിന്നീട് കായംകുളം രാജ വംശത്തിൻ്റെ തകർച്ചയോടെ സ്വത്തുക്കൾ നഷ്ടപ്പെട്ട അവസ്ഥയിലായി.
ക്ഷേത്രത്തിനോടനുബന്ധിച്ചുണ്ടായിരുന്ന കോട്ടയും കാലത്തിൻ്റെ കുത്തൊഴുക്കിൽ തകർന്നുവെങ്കിലും കോട്ടയുമായി ബന്ധപ്പെട്ട സ്ഥലനാമങ്ങൾ പ്രദേശത്ത് ഇപ്പോഴും നിലനില്ക്കുന്നുണ്ട്.
കൊടിയേറ്റില്ലാത്ത ഉത്സവം
കൊടിമരമോ കൊടിയേറ്റമോ ഇല്ലാതെ പടഹാദി ക്രമത്തിൽ ഉത്സവം നടത്തപ്പെടുന്ന ക്ഷേത്രത്തിൽ തിരുമുമ്പിലെ കളരിത്തറ പരിശുദ്ധ സങ്കേതമായി കണക്കാക്കപ്പെടുന്നു.
കാലഗണന സാധ്യമാകാത്ത തരത്തിലുള്ള അതിപുരാതനമായ കരിങ്കൽ ലിഖിതങ്ങൾ ഉണ്ടായിരുന്ന കളരിത്തറ കാലക്രമേണ പൊളിച്ചു മാറ്റപ്പെട്ടതിനെ തുടർന്ന് ദേവപ്രശ്ന വിധി പ്രകാരം പിന്നീട് നിർമ്മിച്ച കളരിത്തറയാണ് ക്ഷേത്രത്തിന് തിരുമുമ്പിൽ ബലിക്കൽ പുരക്കും ആന കൊട്ടിലിനുമിടയിലായി ഇന്ന് കാണപ്പെടുന്നത്.
മേടം ഒന്നിന് ആരംഭിച്ച് പത്താമുദയ ദിവസമായ മേടം പത്തിന് സമാപിക്കുന്ന പത്ത് ദിവസത്തെ ഉത്സവം പ്രധാനമായി ആഘോഷിക്കപ്പെടുന്നു.
ബുദ്ധ സംസ്കാരത്തിൻ്റെ തിരുശേഷിപ്പുകൾ എന്ന് വിശേഷിപ്പിക്കപ്പെടുന്ന കെട്ടുകാഴ്ചകൾ ഓണാട്ടുകരയിലെ മറ്റ്മ ക്ഷേത്രങ്ങളിലെ പോലെ ഇവിടുത്തെ ഉത്സവത്തിൻ്റെയും പ്രധാന കാഴ്ചയാണ്.
ക്ഷേത്ര കലകളും പുതിയ തലമുറയിലെ കലാരൂപങ്ങളും അരങ്ങ് നിറയുന്ന ഉത്സവദിവസങ്ങളിൽ രണ്ട് വേദികളിലായാണ് കലാ പരിപാടികൾ നടത്തപ്പെടുന്നത്.
അക്ഷരശ്ലോക സദസുകൾ, പാoകം, ഓട്ടൻ തുള്ളൽ, ചാക്യാർകൂത്ത്, തിരുവാതിര കളി, സോപാന സംഗീത സദസ്, തീയ്യാട്ട്, കളരിപ്പയറ്റ് പ്രദർശനങ്ങൾ തുടങ്ങിയവ മതിൽ കെട്ടിനുള്ളിൽ നടക്കുമ്പോൾ ഉത്സവ രാത്രികളിൽ പുറത്തെ വേദിയിൽ പുതിയ തലമുറയുടെ ഹരമായ കലാവിരുന്നുകളും നടത്തപ്പെടുന്നു.
കൂടാതെ എട്ടാം ഉത്സവ ദിവസം സമീപ സ്ഥലങ്ങളിലെ ക്ഷേത്രങ്ങളിലെ ഭഗവതിമാർ കരിമുട്ടത്തമ്മയുടെ മണ്ണിലേക്ക് എഴുന്നള്ളി ഉത്സവം കൂടാനെത്തുന്ന ദേവസംഗമവും ഭക്തർക്ക് അവാവ്യമായ അനുഭൂതി പകരുന്നതാണ്.
ഇതു കൂടാതെ നവരാത്രി ദിവസങ്ങളിൽ എല്ലാ ദിവസവും നടക്കുന്ന സംഗീത ആരാധനയും മകരത്തിലെ പറ- കര അൻപൊലി എഴുന്നള്ളത്തുകളും പൊങ്കാലയും വൃശ്ചികമാസത്തിലെ എതിരേൽപ്പ് ഉത്സവങ്ങൾ, തൃക്കാർത്തിക, മണ്ഡല കാലത്തെ 51 വിളക്ക്, പതിറ്റാണ്ടുകളായി പ്രവർത്തിച്ചു വരുന്ന അമ്മമാരുടെ കൂട്ടായ്മയായ പൗർണമി സംഘത്തിൻ്റെ നേതൃത്വത്തിലുള്ള നവാഹം, വിനായക ചതുർത്ഥി ദിവസത്തെ 1008 നാളികേരത്തിൻ്റെ മഹാഗണപതി ഹോമം തുടങ്ങിയവയും ക്ഷേത്രത്തിലെ വിശേഷ ഉത്സവങ്ങളാണ്.
കൂടാതെ ഭരണി നാളുകളിൽ ഗുരുതിയും നടന്നു വരുന്നു.
തിരുവിതാംകൂർ ദേവസ്വം ബോർഡിൻ്റെ അധീനതയിലുള്ള ക്ഷേത്രത്തിൻ്റെ തന്ത്രം ഇരിങ്ങാലക്കുട കുണ്ടിൽ മല്ലിശ്ശേരി ഇല്ലത്തിനാണ്.
ക്ഷേത്രത്തിന് ചുറ്റുമുള്ള പ്രദേശങ്ങളെ തെക്കെ കര, വടക്കെ കര, കിഴക്കെ കര, പടിഞ്ഞാറെ കര എന്നിങ്ങനെ നാലായി തിരിച്ചിരിക്കുന്നതും നാല് കരകളിലുമുള്ള കരകമ്മിറ്റികളും ഭക്തജന കൂട്ടായ്മകളും ക്ഷേത്ര ഉപദേശക സമിതിയും ക്ഷേത്രത്തിൽ ഒരേ മനസോടെ പ്രവർത്തിച്ചു വരുന്നു.
എത്തിപ്പെടാനുള്ള വഴി
അടുത്ത റെയിൽവേ സ്റ്റേഷനും (2 KM) ബസ്സ്റ്റാൻ്റും (3 KM) കായംകുളമാണ്.
കിരിയാത്ത ഇംഗ്ലീഷ് വിലാസം https://ml.wikipedia.org/wiki/Andrographis_paniculata
ഇന്ത്യയിലും ശ്രീലങ്കയിലും നൈസർഗ്ഗികമായി കണ്ടുവരുന്ന ഒരു ഔഷധ സസ്യമാണ് നിലവേപ്പ് , കിരിയത്ത് അഥവാ കിരിയാത്ത് .
ദക്ഷിണ ഏഷ്യയിൽ ചില പകർച്ച വ്യാധികൾക്കും മറ്റുമുള്ള മരുന്നിനായ് ഇവ ധാരാളം കൃഷി ചെയ്തു വരുന്നു.
സാധാരണയായി ഇവയുടെ ഇലകളും വേരുകളും ചികിത്സക്കായി ഉപയോഗിക്കുന്നു.
ആയുർവ്വേദത്തിൽ ത്രിദോഷശമനത്തിനായും ത്വൿ രോഗങ്ങൾക്കും ചുമ, ശ്വാസം മുട്ട്, നെഞ്ചെരിച്ചിൽ എന്നിവയ്ക്കു് മരുന്നായി സമൂലം ഉപയോഗിക്കപ്പെടുന്നുണ്ടു്.
സംസ്കൃതത്തിൽ കിരാതതിക്തം, കാണ്ഡതിക്തം, ഭൂനിംഭ, തിക്തക (किराततिक्तम्, काण्डतिक्तम्, भूनिम्भ, तिक्तका)  എന്നും ഇംഗ്ലീഷിൽ Chiretta Plant എന്നും ഹിന്ദിയിൽ किर्यात എന്നും അറിയപ്പെടുന്ന നിലവേപ്പിന്റെ ഇലകൾക്കും മറ്റു സസ്യഭാഗങ്ങൾക്കും കടുത്ത കയ്പ്പുരുചിയാണുള്ളതു്.
ഇലകൾ കടും പച്ച.
മെലിഞ്ഞ് ചതുർഭുജാകൃതിയിൽ നീണ്ടു വളരുന്ന തണ്ട് 50 സെന്റിമീറ്റർ വരെ ഉയരത്തിൽ വളരാം.
ആയുർവ്വേദമനുസരിച്ച് ചെടിയ്ക്ക് തിക്തരസവും ലഘുരൂക്ഷഗുണവും ഉഷ്ണവീര്യവും ആണുള്ളതു്.
കയ്പ്പുരസമുള്ള ഔഷദസസ്യങ്ങളുടെ വിഭാഗത്തില്പ്പെടുന്നു.
കിരിയാത്ത, ഭൂനിംബ, മഹാതിക്തക എന്ന പേരിലൊക്കെ അറിയപ്പെടുന്നു.
ഹിമാലയ പ്രാന്തങ്ങളിലും കാശ്മീർ മുതൽ അസ്സം വരേയും കാടുകളിൽ കാണുന്നു.
കേരളത്തിൽ ഔഷധ ആവശ്യങ്ങൾക്കായി കൃഷി ചെയ്യുന്നതായി കാണുന്നു.
അരമീറ്റർ വരെ ഉയരത്തിൽ വളരുന്നു, ഇടതൂർന്ന ചെറുശാഖകളായി പടർന്നു വളരുന്നു.
ഇളം നീലയും വെളുത്തതുമായ പുഷ്പങ്ങൾ ഉണ്ടാകുന്നു.
സമൂലം ഔഷധ ഉപയോഗം
പനി,മലമ്പനി,മഞ്ഞപ്പിത്തം,ക്ഷീണം,വിശപ്പില്ലയ്മ,പാമ്പ് വിഷം,വിര,മുതലായ അസുഖങ്ങക്കുള്ള മരുന്നുകൾക്ക് ഉപയോഗിക്കുന്നു ചിത്രങ്ങൾ ചിത്രങ്ങൾ അവലംബം പുറത്തേയ്ക്കുള്ള കണ്ണികൾ http://ayurvedicmedicinalplants.com/plants/4093.html%5Bപ്രവർത്തിക്കാത്ത+കണ്ണി%5D http://www.ayurveda-recipes.com/kirata.html Archived 2016-12-11 at the Wayback Machine .
കിരീടപ്പന്നൽ
കൊട്ടപ്പന്നൽ വിഭാഗത്തിലെ ഒരു പന്നൽച്ചെടിയാണ് കിരീടപ്പന്നൽ .
( ശാസ്ത്രീയനാമം : Drynaria quercifolia ) .
തുടിമ്പാളക്കിഴങ്ങ്, മരയോലപ്പന്നൽ എന്നും പേരുകളുണ്ട്.
നാട്ടുവൈദ്യത്തിലും ആയുർവേദത്തിലും മരുന്നായി ഉപയോഗിക്കുന്നു.
ഇന്ത്യ , തെക്ക് കിഴക്കൻ ഏഷ്യ , മലേഷ്യ, ഇന്തൊനേഷ്യ , ഫിലിപ്പീൻസ് , ന്യൂ ഗിനിയ , ആസ്ത്രേലിയ എന്നിവിടങ്ങളിൽ ഇത് സ്വദേശി സസ്യമാണ്.
വിവരണം Drynaria quercifolia (Oakleaf fern) sporangia
ആഴത്തിൽ വേർതിരിഞ്ഞ പിന്നേറ്റ് ഇലകൾ.
കൂടിന്റെ ഭാഗത്ത് ഇലകൾ ഓക്കിലകളോട് സാദൃശ്യമുള്ളവയാണ്.
അതിൽ നിന്നാണ് ഓക്കിലപ്പന്നൽ(oak leaf fern) എന്ന പേർ വന്നത്.
സോറസുകൾ(സ്പൊറാഞ്ജിയ കൂട്ടങ്ങൾ) ചിതറിയ നിലയിലോ സിരാജാലങ്ങൾക്കിടയിൽ രണ്ട് നിരകളിൽ അടുക്കിവെച്ച നിലയിലോ കാണാം.
ഇതും കാണുക Basket ferns അവലംബം Illustration of Drynaria quercifolia in Richard Henry Beddome 's "Ferns of British India, Cey;on, and the Malay Peninsula" (published 1892).
കിരിബാത്തിയിലെ വിദ്യാഭ്യാസം
കിരിബാത്തി യിലെ വിദ്യാഭ്യാസം 6 വയസ്സുമുതൽ 14 വയസുവരെ സൗജന്യവും നിർബന്ധിതവുമാണ്, ഗ്രേഡ് 6 വരെ പ്രാഥമികവിദ്യാഭ്യാസവും തുടർന്ന് 3 ഗ്രേഡ് ജൂണിയർ സെക്കന്ററി സ്കൂളും ആണ്.
1998ൽ 84.4 ആയിരുന്നു സ്കൂളുകളിൽ ചേർന്ന കുട്ടികളുടെ എണ്ണം.
പൊതുവേ, ഇത് 70.7 ആണ്.
നഗരപ്രദേശങ്ങളിൽ സ്കൂളുകൾ നിലവാരമുള്ളതാണെങ്കിലും ഒറ്റപ്പെട്ട ദ്വീപുകളിൽ വിദ്യാഭ്യാസനടത്തിപ്പ് കൂടുതൽ ചിലവേറിയതാണ്.
അവിടെ ആദ്യകാലത്തുണ്ടായിരുന്ന മിഷൻ സ്കൂളുകൾ പതുക്കെപ്പതുക്കെ സർക്കാർ ഏറ്റെടുത്തുവരുന്നുണ്ട്.
ജനവാസമുള്ള മിക്ക ദ്വീപുകളിലും പ്രാഥമിക സ്കൂളുകളുണ്ട്.
എന്നാൽ സെക്കന്ററി സ്കൂളുകൾ ചില ദ്വീപുകളിലെയുള്ളു.
അവയിൽ താമസിച്ചുപഠിക്കുവാൻ കുട്ടികൾ അങ്ങോട്ടു സഞ്ചരിക്കുന്നു.
ഉദാഹരണത്തിനു, അബൈയാങ് എന്ന വടക്കൻ ദ്വീപായ ഗിൽബർട്ടിലുള്ള സ്ഥലത്ത് 3 സെക്കന്ററി സ്കൂളുകൾ പ്രവർത്തിക്കുന്നുണ്ട്, 2011ൽ കൊയിനാവ, അവൊനോബുവാക്ക എന്നീ ഗ്രാമങ്ങൾക്കിടയിൽ സ്ഥിതിചെയ്യുന്ന ഉയീൻ അബയാങ് എന്ന വിദ്യാഭ്യാസവകുപ്പിൻ കീഴിലുള്ള സ്കൂളിൽ 212 കുട്ടികൾ പഠിച്ചുവരുന്നുണ്ട്.
കൂടാതെ, തബ്‌വിറോവയിലുള്ള സെന്റ് ജോസഫ്സ് കോളജിൽ 135 കുട്ടികളും മൊറിക്കാവോയൊലുള്ള സ്റ്റീവൻ വിറ്റ്മീ ഹൈസ്കൂളിൽ 23 കുട്ടികളും അങ്ങനെ ആകെ 370 കുട്ടികൾ സെക്കന്ററി സ്കൂളിൽ പഠിച്ചുവരുന്നുണ്ട്.
മൊറിക്കാവോയിലേയും തബുവിറോവയിലേയും രണ്ടു ഹൈസ്കൂളുകൾ കിരിബാത്തിയിലെ പ്രവേശനപരീക്ഷ പാസായ കുട്ടികളെ പ്രവേശിപ്പിക്കുന്നു.
1939ൽ ആണ് സെന്റ് ജോസഫ്സ് കോളജ് തുടങ്ങിയത്.
ഇപ്പോഴത്തെ പ്രസിഡന്റ് ആയ അനോട്ടെ ടോങ് ഇവിടത്തെ പൂർവ്വ വിദ്യാർത്ഥിയായിരുന്നു.
ക്രിസ്ത്യൻ ചർച്ച് ഇവിടെ പ്രാഥമികവും സെക്കന്ററിയുമായ സ്കൂളുകൾ നടത്തിവരുന്നുണ്ട്.
റോമൻ കാത്തലിക് ചർച്ച് നടത്തുന്ന വിദ്യാഭ്യാസ സ്ഥാപനമാണ് സെന്റ് ജോസഫ്സ് കോളജ് .
ചർച്ച് ഓഫ് ജീസസ് ക്രൈസ്റ്റ് ഓഫ് ലേറ്റർ ഡേ സെയിന്റ്സ് മൊറോണി ഹൈസ്കൂൾ നടത്തുന്നു.
തെക്കൻ ടറവായിലെ ബിക്കെനിബിയുവിൽ The Kiribati Teacher College and King George V and  Elaine Bernachi School, the Government High School, എന്നിവ പ്രവർത്തിക്കുന്നു.
ഉന്നതവിദ്യാഭ്യാസം വികസിക്കുകയാണ്.
കുട്ടികൾ സാങ്കേതികവിദ്യാഭ്യാസമോ സമുദ്രശാസ്ത്രമോ അദ്ധ്യാപനശാസ്ത്രമോ പഠിക്കുന്നുണ്ട്.
ചിലർ വിദേശരാജ്യങ്ങളിൽ പഠനം നടത്തുന്നു.
ഫിജിയിലെ യൂണിവേഴ്സിറ്റി ഓഫ് ദ സൗത്ത് വെസ്റ്റിൽ ആണ് ഇവിടെനിന്നുള്ള കുട്ടികൾ കൂടുതൽ പഠനത്തിനായി പോകുന്നത്.
മെഡിക്കൽ വിദ്യാഭ്യാസത്തിനായി ക്യൂബയിൽ ആണ് പോകുന്നത്.
യൂണിവേഴ്സിറ്റി ഓഫ് യൂണിവേഴ്സിറ്റി ഓഫ് ദ സൗത്ത് വെസ്റ്റിനു കിരിബാത്തിയിൽ ഒരു വിദൂരപഠനകേന്ദ്രമുണ്ട്.
കിരിഷിമ-യാകു ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Kirishima-Yaku_National_Park
ജപ്പാനിലെ ക്യൂഷുവിലുള്ള ഒരു ദേശീയോദ്യാനമാണ് കിരിഷിമ യാകു ദേശീയോദ്യാനം ( ഇംഗ്ലീഷ്: Kirishima-Yaku National Park ; ജാപ്പനീസ്: 霧島屋久国立公園 , Kirishima-Yaku Kokuritsu Kōen ) .
ഈ ദേശീയോദ്യാനത്തിന് രണ്ട് ഭാഗങ്ങളാണുള്ളത്: കാഗോഷിമ പ്രവിശ്യയിൽ പെടുന്ന കിരിഷിമ-കാഗോഷിമ ഉൾക്കടൽ മേഖലയും, പിന്നെ മിയാസാക്കി പ്രവിശ്യയിൽ പെടുന്ന നിരവധി അഗ്നിപർവ്വതങ്ങളും , അഗ്നിപർവ്വത തടാകങ്ങളും , ഓൺസെന്നുകളും എല്ലാം ഉൾപ്പെടുന്ന കര പ്രദേശവും.
യാക്കുഷീമ ദ്വീപും ഇതിന്റെ ഭാഗമായുണ്ട്.
1967ലെ ജെയിംസ് ബോണ്ട് ചിത്രമായ, യു ഒൺലി ലിവെ ട്വൈസ് -ഇലെ ചില രംഗങ്ങൾ കിരിഷിമയിൽ ചിത്രീകരിച്ചിട്ടുണ്ട്.
ചിത്രശാല കിരിഷിമയിലെ അഗ്നിപർവ്വതങ്ങൾ (ആകാശ ദൃശ്യം) സാറ്റാ മുനമ്പ് ഇക്കേത തടാകം കൈമോൻതാക്കെ പർവ്വതം അവലംബം പുറത്തേക്കുള്ള കണ്ണികൾ Map of Area 1 (Mt Kirishima) Map of Area 2 (Kagoshima Bay) Map of Area 3 (Yakushima)
കിരിൻഡി മിറ്റിയ ദേശീയോദ്യാനം
കിരിൻഡി മിറ്റിയ ദേശീയോദ്യാനം , തെക്കുപടിഞ്ഞാറൻ മഡഗാസ്കറിയിലെ മൊസാംബിക് ചാനലിൽ സ്ഥിതിചെയ്യുന്ന ഒരു ദേശീയോദ്യാനമാണ്.
72,200 ഹെക്ടർ (178,000 ഏക്കർ) വിസ്തൃതിയുള്ള ഈ ദേശീയോദ്യാനം, ഒട്ടനവധി തദ്ദേശീയ സസ്യ ജന്തുജാലങ്ങളുടേയും അതോടൊപ്പം പ്രൈമേറ്റകളുടെ ലോകത്തിൽ ഏറ്റവും കൂടുതൽ സാന്ദ്രതയുള്ള പ്രദേശവുമായി കണ്ടെത്തിയിട്ടുണ്ട്.
മൊസാംബിക് ചാനൻറെ തെക്ക് പടിഞ്ഞാറൻ തീരത്ത് സ്ഥിതി ചെയ്യുന്ന ഈ ദേശീയോദ്യാനം, ഏഴ് ചെറിയ ദ്വീപുകൾ ഉൾപ്പെടെ ഒരു മറൈൻ മേഖലയും ഉൾക്കൊളളുന്നു.
ബെലോ സർ മെർ ടൌണിനും, മൊറോണ്ടാവാ ടൌണിനും സമീപത്തായി മെനാബാ മേഖലയിൽ സ്ഥിതിചെയ്യുന്ന ഈ ദേശീയോദ്യാനം,  മഹാറിവോ നദി, ലംപോവോലോ നദി എന്നിവയാൽ വലയം ചെയ്യപ്പെട്ടിരിക്കുന്നു.
ദേശീയോദ്യാനത്തിൻറെ പ്രവേശനകവാടം മൊറോണ്ടാവോയ്ക്ക് 70 കിലോമീറ്റർ (4 മൈൽ) തെക്കുഭാഗത്തായിട്ടാണ്.
മാർച്ച് മുതൽ നവംബർ വരെയുള്ള വരണ്ട കാലാവസ്ഥയിൽ ഈ പ്രദേശത്തെ വന്യജീവികൾ നിഷ്‍ക്രിയാവസ്ഥയിലും സസ്യങ്ങൾ തവിട്ട് നിറത്തിലും, മരങ്ങൾ ഇലയില്ലാത്ത അവസ്ഥയിലുമായിരിക്കുന്നതാണ്.
താപനില 40 °C (104 °F) എത്തുമ്പോൾ  വന്യജീവികൾ സജീവമാകുകയും സസ്യജാലങ്ങൾ പുതുജീവൻ പ്രാപിക്കുകയും ചെയ്യുന്നു.
ഈ പ്രദേശത്തെ പ്രബല തദ്ദേശീയ ജനവിഭാഗം സകലാവ ജനങ്ങളാണ്.
ചിത്രശാല Red-fronted lemur at Kirindy Fat-tailed dwarf lemur at Kirindy Red-tailed sportive lemur at Kirindy Oplurus cuvieri at Kirindy Narrow-striped Mongoose ( Mungotictis decemlineata ) at Kirindy Verreaux's sifaka at Kirindy Adansonia grandidieri അവലംബം ↑ ↑ ↑ ↑ ↑
കിരീടമണ്ഡലം ഇംഗ്ലീഷ് വിലാസം https://ml.wikipedia.org/wiki/Corona_Borealis_(Constellation)
ഉത്തരാർദ്ധഖഗോളത്തിലെ ഒരു ചെറിയ നക്ഷത്രരാശിയാണ്‌ കിരീടമണ്ഡലം (Corona Borealis).
ഇതിൽ α നക്ഷത്രം (ആൽഫക്ക അഥവാ ജെമ്മ) മാത്രമേ താരതമ്യേന പ്രകാശമുള്ളതായിട്ടുള്ളൂ.
48 രാശികളടങ്ങിയ ടോളമിയുടെ പട്ടികയിലും 88 രാശികളടങ്ങിയ ആധുനിക പട്ടികയിലും കിരീടമണ്ഡലം ഇടം പിടിച്ചിട്ടുണ്ട്.
ഇതിലെ തിളക്കമുള്ള നക്ഷത്രങ്ങളെ കൂട്ടിച്ചേർത്താൽ അർദ്ധവൃത്താകാരം ലഭിക്കും.
ഇതിന്റെ ലാറ്റിൻ നാമമായ കൊറോണ ബൊറിയാലിസ് എന്നതിനർത്ഥം വടക്കൻ കിരീടം എന്നാണ്.
ഗ്രീക്ക് പുരാണങ്ങളിൽ ക്രീറ്റിലെ രാജകുമാരിയായ അരിയാഡ്നെക്ക് വീഞ്ഞിന്റെയും ഉർവ്വരതയുടെയും ദേവനായ ഡൈനീഷ്യസ് നൽകിയ കിരീടവുമായി ഈ രാശിയെ ബന്ധപ്പെടുത്തിയിട്ടുണ്ട്.
മറ്റു ചില സംസ്കൃതികളിൽ ഇതിനെ പരുന്തിന്റെ കൂട്, കരടിയുടെ ഗുഹ, പുകക്കുഴൽ എന്നീ രൂപങ്ങളിലും അടയാളപ്പെടുത്തിയിട്ടുണ്ട്.
ടോളമി ഇതിന്റെ തെക്കൻ പ്രതിരൂപമായാണ് ദക്ഷിണമകുടത്തെ കണക്കാക്കിയത്.
രൂപത്തിലുള്ള സാമ്യതയാണ് ഇതിനു കാരണമായത്.
ഏറ്റവും തിളക്കമുള്ള നക്ഷത്രമായ ആൽഫാ കൊറോണാ ബൊറിയാലിന്റെ കാന്തിമാനം 2.2 ആണ്.
ആർ കൊറോണാ ബൊറിയാലിസ് ഒരു മഞ്ഞ അതിഭീമൻ നക്ഷത്രമാണ്.
ഒരു അപൂർവ്വ ഗ്രൂപ്പ് ആയ ആർ കൊറോണ ബൊറിയാലിസ് ചരങ്ങളിലെ ആദ്യമാതൃകയാണിത്.
ഹൈഡ്രജന്റെ അളവ് വളരെ കുറഞ്ഞ ഈ വിഭാഗം നക്ഷത്രങ്ങൾ വെള്ളക്കുള്ളൻ നക്ഷത്രങ്ങൾ കൂടിച്ചേർന്ന് ഉണ്ടാവുന്നവയാണ് എന്നാണ് കരുതപ്പെടുന്നത്.
ഇടക്കിടക്ക് പൊട്ടിത്തെറികളുണ്ടാവുന്ന ടി കൊറോണ ബൊറിയാലിസ് മറ്റൊരു അസാധാരണ ചരനക്ഷത്രമാണ്.
സാധാരണ ഇതിന്റെ കാന്തിമാനം 10 ആണ്.
എന്നാൽ അവസാനമായി സ്ഫോടനം നിരീക്ഷിക്കപ്പെട്ട 1946ൽ ഇതിന്റെ കാന്തിമാനം 2 വരെ എത്തിയിരുന്നു.
ആറും അഞ്ചും നക്ഷത്രങ്ങളോടു കൂടിയ ബഹുനക്ഷത്രവ്യവസ്ഥകളാണ് എ ഡി എസ്‌ 9731ഉം സിഗ്മാ കൊറോണാ ബൊറിയാലിസും .
ഇതിൽ വ്യാഴത്തിനു സമാനമായ ഗ്രഹങ്ങളെ കണ്ടെത്തിയിട്ടുണ്ട്.
ആബേൽ‌ 2065 അതിസാന്ദ്രമായ ഒരു ഗ്യാലക്സി ക്ലസ്റ്റർ ആണ്.
ഭൂമിയിൽ നിന്നും ഒരു ബില്യൻ പ്രകാശവർഷം അകലെ കിടക്കുന്ന ഇതിൽ നാനൂറിലേറെ അംഗങ്ങളുണ്ട്.
കൊറോണ ബൊറേലിയസ് സൂപ്പർ ക്ലസ്റ്ററിലെ ഒരംഗമാണ് ആബേൽ 2065.
179 ച.
ഡിഗ്രി ആകാശസ്ഥലമാണ് കിരീടമണ്ഡലത്തിനുള്ളത്.
88 നക്ഷത്രരാശികളിൽ വലിപ്പം കൊണ്ട് 73-ാം സ്ഥാനമാണ് ഇതിനുള്ളത്.
വടക്കൻ ഖഗോളത്തിൽ സ്ഥിതിചെയ്യുന്ന ഈ രാശിയെ തെക്കെ അക്ഷാംശം 55 ഡിഗ്രിക്ക് വടക്കുള്ളവർക്കു മാത്രമേ കാണാൻ കഴിയൂ.
ഇതിന്റെ വടക്കു പടിഞ്ഞാറു ഭാഗത്ത് അവ്വപുരുഷനും തെക്കുഭാഗത്ത് സർപ്പമണ്ഡലവും കിഴക്ക് ജാസിയും സ്ഥിതി ചെയ്യുന്നു.
"CrB" എന്ന ചുരുക്കപ്പേര് 1922ൽ അന്താരാഷ്ട്ര ജ്യോതിശാസ്ത്ര സംഘടന അംഗീകരിച്ചു.
1930ൽ ബൽജിയൻ ജ്യോതിശാസ്ത്രജ്ഞനായ യൂജിൻ ഡെൽപോർട്ട് എട്ടു വശങ്ങളോടു കൂടിയ ബഹുഭുജ രൂപത്തിൽ ഇതിന്റെ അതിർത്തി നിർണ്ണയുച്ചു.
ഖഗോളരേഖാംശം 15മ.16.0മി.
നും 16മ.25.1മി.
നും അവനമനം 39.71 ഡിഗ്രിക്കും 25.54 ഡിഗ്രിക്കും ഇടയിലാണ് കിരീടമണ്ഡലത്തിന്റെ സ്ഥാനം.
ഇത് ദക്ഷിണഖഗോളത്തിൽ കാണുന്ന ദക്ഷിണകിരീടത്തിന്റെ പ്രതിരൂപമാണ്.
തിളക്കം കൂടിയ ഏഴു നക്ഷത്രങ്ങൾ ചേർന്നാണ് കിരീടത്തിന്റെ ആകൃതി ഉണ്ടാക്കുന്നത്.
ഇതിൽ ഏറ്റവും തിളക്കം കൂടിയ നക്ഷത്രം ആൽഫ കൊറോണ ബൊറിയാലിസ് ആണ്.
തീറ്റ, ബീറ്റ, ഗാമ,ഡെൽറ്റ, എപ്സിലോൺ, ലോട്ട എന്നിവയാണു മറ്റു ആറു നക്ഷത്രങ്ങൾ.
ജർമ്മൻ കാർട്ടോഗ്രാഫറായ ജൊഹാൻ ബെയർ 1603ൽ അദ്ദേഹം നിർമ്മിച്ച നക്ഷത്ര അറ്റ്‌ലസ് ആയ യൂറാനോമെട്രിയയിൽ 20 നക്ഷത്രങ്ങൾക്ക് ആൽഫ മുതൽ ഉപ്സിലോൺ വരെയുള്ള പേരുകൾ നൽകി.
സീറ്റ കൊറോണ ബൊറിയാലിസ് ഒരു ഇരട്ട നക്ഷത്രമാണെന്ന് പിന്നീട് കണ്ടെത്തി.
ഇവക്ക് സീറ്റ 1 , സീറ്റ 2 എന്നിങ്ങനെ പേരുകൾ നൽകി.
ന്യൂ കൊറോണ ബൊറിയാലിസ് ചേർന്നു കിടക്കുന്ന രണ്ടു നക്ഷത്രങ്ങളാണെന്ന് ജോൺ ഫ്ലാംസ്റ്റീഡ് കണ്ടെത്തി.
ഇവയെ ന്യൂ 1 , ന്യൂ 2 എന്ന് അടയാളപ്പെടുത്തി.
ചൈനീസ് ജ്യോതിശാസ്ത്രജ്ഞൻ പൈ കൊറോണ ബൊറിയാലിസ്, റോ കൊറോണ ബൊറിയാലിസ് എന്നിവയെ കൂടി ഉൾപ്പെടുത്തി ഒമ്പതു നക്ഷത്രൾ ഉപയോഗിച്ചാണ് ഈ ആസ്റ്ററിസം ഉണ്ടാക്കിയത്.
കിരീടമണ്ഡലത്തിലെ 37 നക്ഷത്രങ്ങൾ കാന്തിമാനം 6.5ഉം അതിനു മുകളിലും ഉള്ളവയാണ്.
നഗ്നനേത്രങ്ങൾ കൊണ്ട് ആകാശത്തു കാണുന്ന കിരീടമണ്ഡലം
ആൽഫ കൊറോണെ ബോറിയാലിസ് (ഔദ്യോഗികമായി ആൽ‌ഫെക്ക എന്ന് ഐ‌എ‌യു നാമകരണം ചെയ്തിട്ടുണ്ട്. ജെമ്മ എന്നും ഇത് അറിയപ്പെടുന്നുണ്ട്) നീല കലർന്ന വെള്ള നക്ഷത്രമായ ഇതിന്റെ കാന്തിമാനം 2.2 ആണ്.
യഥാർത്ഥത്തിൽ ഇത് അൽഗോളിനെ പോലെ ഒരു ഗ്രഹണദ്വന്ദ്വനക്ഷത്രം ആണ്.
17.4 ദിവസങ്ങൾക്കിടയിൽ കാന്തിമാനത്തിൽ വരുന്ന മാറ്റെ 0.1 മാത്രമാണ്.
പ്രധാന നക്ഷത്രം സ്പെക്ട്രൽ തരം A0V ആയ മുഖ്യധാരാനക്ഷത്രം ആണ്.
സൂര്യന്റെ 2.91 മടങ്ങ് പിണ്ഡവും 57 മടങ്ങ് തിളക്കവും ഇതിനുണ്ട്.
കൂടാതെ 60 അസ്ട്രോണമിക്കൽ യൂണിറ്റ് വിസ്താരത്തിൽ കിടക്കുന്ന സർക്കംസ്റ്റെല്ലാർ ഡിസ്കും ഇതിനുണ്ട്.
സൂര്യനെക്കാൾ ചെറിയ രണ്ടാമത്തെ നക്ഷത്രം ഒരു മഞ്ഞ മുഖ്യധാരാനക്ഷത്രമാണ്.
ഇതിന്റെ സ്പെക്ട്രൽ തരം G5V ആണ്.
ഭൂമിയിൽ നിന്നും ഏകദേശം 75 പ്രകാശവർഷം അകലെയാണ് ഇത് സ്ഥിതി ചെയ്യുന്നത്.
സ്പെയ്സിലൂടെയുള്ള നക്ഷത്രങ്ങളുടെ ചലങ്ങളെ അടിസ്ഥാനമാക്കിയുള്ള ഗ്രൂപ്പുകളിൽ ഒന്നായ ഉർസാമേജർ മൂവിങ് ഉൾപ്പെടുന്ന നക്ഷത്രമാണ് ആൽഫെക്ക.
നുസാക്കാൻ എന്നറിയപ്പെടുന്ന ബീറ്റ കൊറോറോണ ബൊറിയാലിസ് ഭൂമിയിൽ നിന്നും ഏകദേശം 112 പ്രകാശവർഷം അകലെയാണ് സ്ഥിതി ചെയ്യുന്നത്.
ഇതൊരു സ്പെക്ട്രോസ്കോപിക് ബൈനറിയാണ് .
10 ജ്യോതിർമാത്ര അകലത്തിൽ പരസ്പരം കറങ്ങുന്ന ഇവയുടെ ഒരു പരിക്രമണം പൂർത്തിയാക്കാൻ 10.5 വർഷമെടുക്കും.
ഇതിലെ തിളക്കം കൂടിയ നക്ഷത്രം അതിവേഗം ആന്ദോളനം ചെയ്തുകൊണ്ടിരിക്കുന്ന ഒരു എ പി നക്ഷത്രമാണ് .
സ്പെക്ട്രൽ തരം A5V ആയ ഇതിന്റെ ഉപരിതല താപനില 7980 കെൽവിൻ ആണ്.
2.1 സൗരപിണ്ഡവും 2.6 സൗരആരവുമുള്ള ഈ നക്ഷത്രത്തിന് സൂര്യന്റെ 25.3 മടങ്ങ് തിളക്കമുണ്ട്.
ചെറിയ നക്ഷത്രത്തിന്റെ സ്പെക്ട്രൽ തരം F2V ആണ്.
1.4 സൗരപിണ്ഡവും 1.56 സൗര ആരവുമുള്ള ഇതിന്റെ ഉപരിതല താപനില 6750 കെൽവിൻ ആണ്.
സൂര്യന്റെ അഞ്ചു മടങ്ങോളം തിളക്കവും ഇതിനുണ്ട്.